

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 25.augustā Nr.**427**  (prot.Nr.**18**, **9**.§)

**Par līdzfinansējuma piešķiršanu no budžeta programmas**

**„Sabiedrisko organizāciju atbalsta fonds”**

Pamatojoties uz likuma „Par pašvaldībām” 15.panta pirmās daļas 5.punktu, Daugavpils pilsētas domes (turpmāk - Dome) 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 11.punktu, Domes 2016.gada 28.janvāra noteikumu Nr.1 “Sabiedrisko organizāciju atbalsta fonda noteikumi”, kas apstiprināti ar Domes 2016.gada 28.janvāra lēmumu Nr.20, 11., 24., 25. un 26.punktu, ņemot vērā biedrības „Krona” (turpmāk – biedrība) 2016.gada 12.augusta pieteikumu, Daugavpils pilsētas domes Sociālo jautājumu komitejas 2016.gada 18.augusta sēdes protokolu Nr.12, Daugavpils pilsētas domes Finanšu komitejas 2016.gada 18.augusta sēdes protokolu Nr.21, atklāti balsojot: PAR – 11 (V.Bojarūns, A.Broks, J.Dukšinskis, A.Gržibovskis, R.Joksts, J.Lāčplēsis, N.Petrova, V.Pučka, D.Rodionovs, A.Samarins, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Piešķirt no Daugavpils pilsētas pamatbudžeta programmas **„Sabiedrisko organizāciju atbalsta fonds”** līdzfinansējumu biedrībai „Krona” (reģ.Nr.40008101575) **EUR 249.57** apmērā (*divi simti četrdesmit deviņi* *euro un 57 euro centi)* dalības braucienam, uz semināru ciklu “Aktīvs dzīvesveids- veselības recepte” Daugavpils un Ilūkstes novados, 2016.gada 13.septembrī un 2016.gada 21.septembrī.

2. Daugavpils pilsētas domes Centralizētajai grāmatvedībai līdzfinansējumu pārskaitīt biedrībai.

Domes priekšsēdētājs (personiskais paraksts) J.Lāčplēsis